CELEX: 32020R2236
Language: da
Date: 2020-12-16 00:00:00
Title: Kommissionens gennemførelsesforordning (EU) 2020/2236 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater til brug ved indførsel til Unionen og flytning inden for Unionen af sendinger af akvatiske dyr og af visse animalske produkter af akvatiske dyr samt officiel certificering vedrørende sådanne certifikater og om ophævelse af forordning (EF) nr. 1251/2008 (EØS-relevant tekst)

30.12.2020   
               
               
                  DA
               
               
                  Den Europæiske Unions Tidende
               
               
                  L 442/410
               
            
         KOMMISSIONENS GENNEMFØRELSESFORORDNING (EU) 2020/2236
         af 16. december 2020
         om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater til brug ved indførsel til Unionen og flytning inden for Unionen af sendinger af akvatiske dyr og af visse animalske produkter af akvatiske dyr samt officiel certificering vedrørende sådanne certifikater og om ophævelse af forordning (EF) nr. 1251/2008
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 213, stk. 2, artikel 224, stk. 4, artikel 238, stk. 3, og artikel 239, stk. 3,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (2), særlig artikel 90, og
         ud fra følgende betragtninger:
         
                     (1)
                  
                  
                     Ved forordning (EU) 2016/429 er der fastsat regler om dyresygdomme, der kan overføres til dyr eller mennesker, herunder regler vedrørende de dyresundhedscertifikater, der skal ledsage sendinger af akvatiske dyr og visse animalske produkter af akvatiske dyr, der indføres til eller flyttes inden for Unionen. Forordningen tillægger desuden Kommissionen beføjelse til at vedtage gennemførelsesretsakter om fastsættelse af regler vedrørende standardmodeller til disse dyresundhedscertifikater samt regler vedrørende de oplysninger, som visse dokumenter og erklæringer, der kræves ved indførsel til Unionen af sådanne sendinger, skal indeholde.
                  
               
                     (2)
                  
                  
                     Kommissionen tillægges ved nævnte forordning tillige beføjelse til at fastsætte særlige regler vedrørende standarddyresundhedscertifikater, standarderklæringer og standardmodeller til andre dokumenter for akvatiske dyr, for hvilke anvendelse af reglerne i nævnte forordning kan være utilstrækkeligt, under hensyntagen til bl.a. sendingens endelige bestemmelsessted. Det følger også af forordning (EU) 2016/429, at dyresundhedscertifikaterne kan indeholde andre oplysninger, som kræves i henhold til anden EU-lovgivning. Der bør følgelig ved nærværende forordning fastlægges et standarddyresundhedscertifikat.
                  
               
                     (3)
                  
                  
                     Ved artikel 213, stk. 2, og artikel 224, stk. 4, i forordning (EU) 2016/429 tillægges Kommissionen ydermere beføjelse til ved hjælp af gennemførelsesretsakter at fastsætte regler vedrørende standarddyresundhedscertifikater for visse flytninger af akvatiske dyr og visse produkter heraf. Der bør derfor ved nærværende forordning fastlægges standardcertifikater til brug ved flytning af sådanne sendinger inden for Unionen.
                  
               
                     (4)
                  
                  
                     Ved artikel 238, stk. 3, og artikel 239, stk. 3, i forordning (EU) 2016/429 tillægges Kommissionen beføjelse til ved hjælp af gennemførelsesretsakter at fastsætte regler vedrørende standarddyresundhedscertifikater, standarderklæringer og standardmodeller til andre dokumenter til brug ved indførsel til Unionen af akvatiske dyr, for hvilke Unionen ikke er det endelige bestemmelsessted. Der bør følgelig ved nærværende forordning fastlægges et standarddyresundhedscertifikat.
                  
               
                     (5)
                  
                  
                     De standarddyresundhedscertifikater, der fastlægges ved denne forordning, bør omfatte de relevante garantier for, at sendinger af akvatiske dyr og af visse animalske produkter af akvatiske dyr, der indføres til Unionen og flyttes inden for Unionen, ikke udgør en væsentlig risiko for dyre- eller folkesundheden. Sådanne garantier afhænger bl.a. af de relevante sygdomme, der er opført i artikel 5 og i bilag II til forordning (EU) 2016/429, samt af deres kategorisering, jf. samme forordnings artikel 9, stk. 1, og bilaget til Kommissionens gennemførelsesforordning (EU) 2018/1882 (3).
                  
               
                     (6)
                  
                  
                     Ved forordning (EU) 2017/625 er der fastsat regler for gennemførelse af offentlig kontrol og andre officielle aktiviteter, som medlemsstaternes kompetente myndigheder gennemfører for at verificere, at operatører overholder EU-reglerne på de områder, der er omhandlet i samme forordnings artikel 1, stk. 2, herunder fødevarer og fødevaresikkerhed og dyresundhed og dyrevelfærd. Officielle certifikater er i forordning (EU) 2017/625 defineret som et dokument i papirudgave eller elektronisk form, der er underskrevet af den certifikatudstedende embedsmand, og som sikrer opfyldelse af et eller flere krav i de regler, der er omhandlet i samme forordnings artikel 1, stk. 2. Kommissionen tillægges ved nævnte forordning beføjelse til ved hjælp af gennemførelsesretsakter at fastsætte regler vedrørende modeller til officielle certifikater og udstedelse af sådanne certifikater.
                  
               
                     (7)
                  
                  
                     Ved artikel 90, stk. 1, litra c), i forordning (EU) 2017/625 tillægges Kommissionen beføjelse til ved hjælp af gennemførelsesretsakter at fastsætte regler vedrørende de procedurer, der skal følges ved udstedelse af erstatningscertifikater. Der bør derfor ved nærværende forordning indføres fælles krav vedrørende erstatning af dyresundhedscertifikater.
                  
               
                     (8)
                  
                  
                     For at undgå fejlagtig anvendelse og misbrug er det vigtigt at fastsætte regler for, i hvilke tilfælde der kan udstedes et erstatningsdyresundhedscertifikat, og hvilke krav der skal være opfyldt ved erstatning af dyresundhedscertifikater. Disse tilfælde bør begrænses til administrative fejl eller tilfælde, hvor det oprindelige certifikat er beskadiget eller bortkommet.
                  
               
                     (9)
                  
                  
                     Ved Kommissionens delegerede forordning (EU) 2020/691 (4) er der fastsat supplerende regler vedrørende registrerede og godkendte akvakulturvirksomheder, der holder akvakulturdyr, og transportører af akvatiske dyr. Der fastsættes ved forordningen navnlig supplerende regler vedrørende godkendelse af akvakulturvirksomheder, der holder akvakulturdyr, og som udgør en væsentlig risiko for overførsel af sygdomme, der angriber akvatiske dyr. Visse standarddyresundhedscertifikater, der fastlægges ved nærværende forordning, bør derfor omfatte de relevante garantier for, at virksomheden er godkendt i overensstemmelse med delegeret forordning (EU) 2020/691. Derudover bør nærværende forordning også tage hensyn til definitionerne i delegeret forordning (EU) 2020/691.
                  
               
                     (10)
                  
                  
                     Desuden er der ved Kommissionens delegerede forordning (EU) 2020/692 (5) og (EU) 2020/990 (6) fastsat regler, der supplerer reglerne i forordning (EU) 2016/429. Ved delegeret forordning (EU) 2020/692 er der bl.a. fastsat relevante dyresundhedsmæssige krav vedrørende indførsel til Unionen af akvatiske dyr og visse animalske produkter af akvatiske dyr. De standarddyresundhedscertifikater, der fastlægges ved nærværende forordning, bør derfor tage hensyn til de relevante garantier, der er fastsat ved nævnte forordninger. Derudover bør nærværende forordning også tage hensyn til definitionerne i delegeret forordning (EU) 2020/692.
                  
               
                     (11)
                  
                  
                     Ved delegeret forordning (EU) 2020/990 er der fastsat særlige regler vedrørende flytning inden for Unionen af sendinger af akvatiske dyr og animalske produkter af akvatiske dyr, herunder krav vedrørende dyresundhed og certificering i forbindelse hermed. Der fastsættes ved nævnte forordning navnlig visse regler om indholdet af dyresundhedscertifikater for akvatiske dyr og visse animalske produkter af akvatiske dyr. De standarddyresundhedscertifikater, der fastlægges ved nærværende forordning, bør derfor tage hensyn til de supplerende regler i forordning (EU) 2020/990. Derudover bør nærværende forordning også tage hensyn til definitionerne i delegeret forordning (EU) 2020/990.
                  
               
                     (12)
                  
                  
                     I gennemførelsesforordning (EU) 2018/1882 defineres en »kategori D-sygdom«, som er en sygdom, for hvilken det er nødvendigt at træffe foranstaltninger for at hindre spredning af sygdommen. Nævnte gennemførelsesforordning foreskriver tillige, at sygdomsforebyggelses- og bekæmpelsesreglerne for listeopførte sygdomme som omhandlet i artikel 9, stk. 1, i forordning (EU) 2016/429 finder anvendelse på de i tabellen i bilaget til forordning (EU) 2018/1882 omhandlede kategorier af listeopførte sygdomme for de sammesteds angivne listeopførte arter og grupper af listeopførte arter. Nævnte tabel indeholder bl.a. en liste over vektorarter for sygdomme, der angriber akvatiske dyr. Der bør således tages hensyn til dette i de standarddyresundhedscertifikater, der fastlægges ved nærværende forordning.
                  
               
                     (13)
                  
                  
                     Standarddyresundhedscertifikater til brug ved flytning inden for Unionen og indførsel til Unionen af sendinger af akvatiske dyr og visse animalske produkter af akvatiske dyr bør indeholde nærmere oplysninger om sendingen og specifikke dyresundhedsoplysninger attesteret af en embedsdyrlæge. Ved flytning inden for Unionen bør standarddyresundhedscertifikatet tillige indeholde en del specifikt til registrering af den offentlige kontrol, der gennemføres under den pågældende flytning og på bestemmelsesstedet, samt resultaterne af denne offentlige kontrol.
                  
               
                     (14)
                  
                  
                     Ved Kommissionens gennemførelsesforordning (EU) 2020/2235 (7) er der fastlagt standarddyresundhedscertifikater, officielle standardcertifikater og standarddyresundhedscertifikater/officielle standardcertifikater til brug ved flytning inden for Unionen af sendinger af dyr og produkter. Nævnte gennemførelsesforordning indeholder regler om sådanne certifikaters forenelighed med Trade Control and Expert System (Traces), ligesom den letter certificeringsprocessen i Unionen. Standarddyresundhedscertifikater fastlagt ved nærværende forordning til brug ved flytning inden for Unionen af sendinger af akvatiske dyr og visse animalske produkter af akvatiske dyr bør derfor udfærdiges på grundlag af det standarddyresundhedscertifikat til brug ved flytning af dyr og produkter inden for Unionen, der er fastlagt i kapitel 1 i bilag I til gennemførelsesforordning (EU) 2020/2235.
                  
               
                     (15)
                  
                  
                     Med henblik på at sikre konsekvens og for at gøre dyresundhedscertificeringsprocessen mere effektiv bør det standarddyresundhedscertifikat til brug ved indførsel til Unionen af sendinger af akvatiske dyr, der fastlægges ved nærværende forordning, desuden udfærdiges på grundlag af det standarddyresundhedscertifikat til brug ved indførsel til Unionen af dyr, animalske produkter, sammensatte produkter, avlsmateriale, animalske biprodukter, spirer til konsum og frø bestemt til produktion af spirer til konsum, der er fastlagt i kapitel 3 i bilag I til gennemførelsesforordning (EU) 2020/2235.
                  
               
                     (16)
                  
                  
                     Forordning (EU) 2017/625 foreskriver, at sendinger af dyr og varer skal ledsages af et officielt certifikat udstedt enten på papir eller i elektronisk form. Det følger endvidere af forordning (EU) 2016/429, at dyresundhedscertifikater udstedt i elektronisk form, herunder dyresundhedscertifikater, der ledsager sendinger, som indføres til Unionen, kan erstatte dyresundhedscertifikater udstedt på papir. Der bør derfor, i tillæg til kravene i artikel 217 i forordning (EU) 2016/429 og afsnit II, kapitel VII, i forordning (EU) 2017/625, indføres fælles krav vedrørende udstedelse af dyresundhedscertifikater for sendinger af akvatiske dyr og visse animalske produkter af akvatiske dyr, såvel i elektronisk form som udstedt på papir. Disse fælles krav bør fastsættes ved nærværende forordning.
                  
               
                     (17)
                  
                  
                     I henhold til forordning (EU) 2017/625 skal informationsstyringssystemet vedrørende offentlig kontrol (IMSOC) muliggøre udarbejdelse, håndtering og fremsendelse af officielle certifikater, herunder i elektronisk form. I henhold til Kommissionens gennemførelsesforordning (EU) 2019/1715 (8) er Traces den IMSOC-komponent, der gør det muligt at gennemføre hele processen med at generere certifikater elektronisk og dermed forhindre svigagtig eller vildledende praksis i relation til dyresundhedscertifikaterne eller de officielle certifikater. Med henblik på at sikre et tilstrækkeligt sikkerhedsniveau for elektroniske certificeringsmidler og under hensyntagen til målet om at harmonisere certificeringsprocessen bør de standarddyresundhedscertifikater, fastlægges ved nærværende forordning, derfor være forenelige med Traces.
                  
               
                     (18)
                  
                  
                     Ved Kommissionens forordning (EF) nr. 1251/2008 (9) er der fastsat særlige regler om krav vedrørende udstedelse af certifikater ved omsætning i og import til Unionen af akvakulturdyr og produkter deraf. Reglerne i nævnte forordning er imidlertid allerede blevet erstattet af reglerne i delegeret forordning (EU) 2020/990 og (EU) 2020/692, og standardcertifikaterne i forordning (EF) nr. 1251/2008 vil blive erstattet af de standarddyresundhedscertifikater, der fastlægges ved nærværende forordning. For at undgå overlapning af regler bør forordning (EF) nr. 1251/2008 derfor ophæves.
                  
               
                     (19)
                  
                  
                     Der bør indføres en overgangsperiode for at tage hensyn til den særlige situation for de kompetente myndigheder i tredjelande, som er nødt til at træffe de fornødne foranstaltninger til at sikre overholdelse af nærværende forordning, og den særlige situation med hensyn til forsendelse af sendinger af akvatiske dyr og animalske produkter af akvatiske dyr, der ledsages af dyresundhedscertifikater udstedt i overensstemmelse med forordning (EF) nr. 1251/2008 inden den dato, hvorfra nærværende forordning finder anvendelse.
                  
               
                     (20)
                  
                  
                     Da forordning (EU) 2016/429 anvendes med virkning fra den 21. april 2021, bør nærværende forordning også anvendes fra denne dato.
                  
               
                     (21)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Genstand og anvendelsesområde
            
               1.   Ved denne forordning fastsættes der regler vedrørende dyresundhedscertifikater som omhandlet i forordning (EU) 2016/429 og officiel certificering som omhandlet i forordning (EU) 2017/625 for så vidt angår udstedelse og erstatning af dyresundhedscertifikater, der kræves ved indførsel til Unionen (10) og flytning inden for Unionen af visse sendinger af akvatiske dyr og af animalske produkter af akvatiske dyr.
            
            
               2.   Der fastlægges standarddyresundhedscertifikater og en standarderklæring som følger:
               
                           a)
                        
                        
                           standarddyresundhedscertifikater til brug ved flytning inden for Unionen af sendinger af visse kategorier af akvatiske dyr og visse animalske produkter af akvakulturdyr (bilag I)
                        
                     
                           b)
                        
                        
                           et standarddyresundhedscertifikat til brug ved indførsel til Unionen af sendinger af akvatiske dyr bestemt til visse akvakulturvirksomheder, udsætning i naturen eller andre formål, bortset fra konsum (bilag II)
                        
                     
                           c)
                        
                        
                           en standarderklæring fra fartøjsføreren: tillæg vedrørende transport af sendinger af visse akvatiske dyr, der indføres til Unionen ad søvejen (bilag III).
                        
                     
         
         
            Artikel 2
            Definitioner
            I denne forordning forstås ved:
            
                        1)
                     
                     
                        »container«: en container som defineret i artikel 2, nr. 1), i delegeret forordning (EU) 2020/990
                     
                  
                        2)
                     
                     
                        »brøndbåd«: en brødbåd som defineret i artikel 2, nr. 2), i delegeret forordning (EU) 2020/990
                     
                  
                        3)
                     
                     
                        »madding«: madding som defineret i artikel 2, nr. 4), i delegeret forordning (EU) 2020/990
                     
                  
                        4)
                     
                     
                        »nationale foranstaltninger«: nationale foranstaltninger som defineret i artikel 2, nr. 5), i delegeret forordning (EU) 2020/990
                     
                  
                        5)
                     
                     
                        »levested«: et levested som defineret i artikel 2, nr. 6), i delegeret forordning (EU) 2020/990
                     
                  
                        6)
                     
                     
                        »et listeopført tredjeland eller territorium eller en listeopført zone deri«: et tredjeland, et territorium, en zone eller et kompartment, jf. definitionen i artikel 2, nr. 1), i delegeret forordning (EU) 2020/692
                     
                  
                        7)
                     
                     
                        »medlemsstat, zone eller kompartment, der er sygdomsfri(t)«: en medlemsstat eller en zone eller et kompartment deri som defineret i artikel 2, nr. 7), i delegeret forordning (EU) 2020/990
                     
                  
                        8)
                     
                     
                        »udryddelsesprogram«: et udryddelsesprogram som defineret i artikel 2, nr. 8), i delegeret forordning (EU) 2020/990.
                     
                  
         
            Artikel 3
            Udfyldelse af dyresundhedscertifikater for sendinger af akvatiske dyr og animalske produkter af akvatiske dyr
            
               1.   Dyresundhedscertifikater til brug ved flytning inden for Unionen af sendinger af akvatiske dyr og sendinger af animalske produkter af akvatiske dyr fastlagt i denne forordnings bilag I udfyldes behørigt og underskrives af en embedsdyrlæge i overensstemmelse med de forklarende bemærkninger i kapitel 2 i bilag I til gennemførelsesforordning (EU) 2020/2235.
            
            
               2.   Dyresundhedscertifikater til brug ved indførsel til Unionen af sendinger af akvatiske dyr og sendinger af animalske produkter af akvatiske dyr fastlagt i denne forordnings bilag II udfyldes behørigt og underskrives af en embedsdyrlæge i overensstemmelse med de forklarende bemærkninger i kapitel 4 i bilag I til gennemførelsesforordning (EU) 2020/2235.
            
            
               3.   Operatører, der er ansvarlige for sendinger som omhandlet i stk. 1 og 2, skal give den kompetente myndighed de oplysninger, der beskriver de pågældende sendinger som angivet del I i standarddyresundhedscertifikaterne i bilag I og II.
            
         
         
            Artikel 4
            Krav til dyresundhedscertifikater for sendinger af akvatiske dyr og animalske produkter af akvatiske dyr
            
               1.   Embedsdyrlægen udfylder dyresundhedscertifikater for sendinger af akvatiske dyr og animalske produkter af akvatiske dyr i overensstemmelse med følgende krav:
               
                           a)
                        
                        
                           Dyresundhedscertifikatet skal være forsynet med embedsdyrlægens underskrift og det officielle stempel; farven på underskrift og stempel, dog ikke prægestempler og vandmærker, skal afvige fra påtrykkets farve.
                        
                     
                           b)
                        
                        
                           Hvis dyresundhedscertifikatet indeholder flere forskellige eller alternative erklæringer, skal de erklæringer, der ikke er relevante, overstreges, paraferes og stemples af embedsdyrlægen eller helt slettes fra dyresundhedscertifikatet.
                        
                     
                           c)
                        
                        
                           Dyresundhedscertifikatet skal bestå af et af følgende:
                           
                                       i)
                                    
                                    
                                       et enkelt ark papir
                                    
                                 
                                       ii)
                                    
                                    
                                       flere ark papir, hvor alle ark er udelelige og udgør et samlet hele
                                    
                                 
                                       iii)
                                    
                                    
                                       en sekvens af sider, der hver især er nummereret, så det fremgår, at der er tale om en bestemt side i en afgrænset sekvens.
                                    
                                 
                     
                           d)
                        
                        
                           Hvis dyresundhedscertifikatet består af en sekvens af sider, jf. nærværende stykkes litra c), nr. iii), skal hver side være forsynet med den i artikel 89, stk. 1, litra a), i forordning (EU) 2017/625 omhandlede unikke kode, embedsdyrlægens underskrift og det officielle stempel.
                        
                     
                           e)
                        
                        
                           For så vidt angår dyresundhedscertifikater til brug ved flytning af sendinger inden for Unionen skal dyresundhedscertifikatet ledsage sendingen, indtil den ankommer til bestemmelsesstedet i Unionen.
                        
                     
                           f)
                        
                        
                           For så vidt angår dyresundhedscertifikater til brug ved indførsel af sendinger til Unionen skal dyresundhedscertifikatet forevises for den kompetente myndighed på EU-indgangsgrænsekontrolstedet, hvor sendingen underkastes offentlig kontrol.
                        
                     
                           g)
                        
                        
                           Dyresundhedscertifikatet skal udstedes, før den sending, som det vedrører, forlader den certifikatudstedende kompetente myndigheds kontrol.
                        
                     
                           h)
                        
                        
                           For så vidt angår dyresundhedscertifikater til brug ved indførsel af sendinger til Unionen skal dyresundhedscertifikatet udfærdiges på det officielle sprog, eller et af de officielle sprog, i den medlemsstat, hvor EU-indgangsgrænsekontrolstedet befinder sig.
                        
                     
            
               2.   Uanset stk. 1, litra h), kan en medlemsstat indvillige i, at dyresundhedscertifikater udfærdiges på et andet af Unionens officielle sprog, om nødvendigt vedlagt en bekræftet oversættelse.
            
            
               3.   Nærværende artikels stk. 1, litra a)-e), finder ikke anvendelse på elektroniske officielle certifikater, der er udstedt i overensstemmelse med kravene i artikel 39, stk. 1, i gennemførelsesforordning (EU) 2019/1715.
            
            
               4.   Stk. 1, litra b), c) og d), finder ikke anvendelse på dyresundhedscertifikater, der er udstedt på papir og udfyldt i, samt udskrevet fra, Traces.
            
         
         
            Artikel 5
            Erstatning af dyresundhedscertifikater for sendinger af akvatiske dyr og animalske produkter af akvatiske dyr
            
               1.   Kompetente myndigheder må kun udstede erstatningsdyresundhedscertifikater for sendinger af akvatiske dyr og animalske produkter af akvatiske dyr i tilfælde af administrative fejl i det oprindelige dyresundhedscertifikat, eller hvis det oprindelige dyresundhedscertifikat er beskadiget eller bortkommet.
            
            
               2.   Den kompetente myndighed må ikke i erstatningsdyresundhedscertifikatet ændre oplysninger i det oprindelige certifikat om sendingens identifikation, dens sporbarhed eller de garantier, der er givet for sendingen i det oprindelige dyresundhedscertifikat.
            
            
               3.   Den kompetente myndighed skal i erstatningsdyresundhedscertifikatet:
               
                           a)
                        
                        
                           indsætte en tydelig henvisning til den i artikel 89, stk. 1, litra a), i forordning (EU) 2017/625 omhandlede unikke kode samt udstedelsesdatoen for det oprindelige dyresundhedscertifikat og tydeligt angive, at dette erstatter det oprindelige dyresundhedscertifikat
                        
                     
                           b)
                        
                        
                           angive et nyt dyresundhedscertifikatnummer, der er forskelligt fra det oprindelige dyresundhedscertifikats nummer
                        
                     
                           c)
                        
                        
                           angive datoen for dets udstedelse, som skal være en anden end datoen for udstedelse af det oprindelige dyresundhedscertifikat
                        
                     
                           d)
                        
                        
                           tilvejebringe et originaldokument udstedt på papir, undtagen hvis der er tale om elektroniske erstatningsdyresundhedscertifikater, der indgives i Traces.
                        
                     
            
               4.   I forbindelse med indførsel af sendinger til Unionen kan den kompetente myndighed på EU-indgangsgrænsekontrolstedet undlade at anmode den operatør, der er ansvarlig for sendingen, om at forevise et erstatningsdyresundhedscertifikat, hvis oplysninger om modtageren, importøren, EU-indgangsgrænsekontrolstedet eller transportmidlet ændres, efter at certifikatet er udstedt, og den operatør, der er ansvarlig for sendingen, fremlægger de pågældende nye oplysninger.
            
         
         
            Artikel 6
            Standarddyresundhedscertifikater til brug ved flytning inden for Unionen af visse kategorier af akvatiske dyr og animalske produkter af akvatiske dyr
            De i artikel 1, stk. 2, litra a), omhandlede dyresundhedscertifikater til brug ved flytning inden for Unionen af sendinger af visse kategorier af akvatiske dyr og visse animalske produkter af akvatiske dyr skal følge en af følgende modeller, afhængigt af hvilke akvatiske dyr og produktkategorier der er tale om:
            
                        a)
                     
                     
                        AQUA-INTRA-ESTAB, udfærdiget i overensstemmelse med modellen i bilag I, kapitel 1, for akvatiske dyr bestemt til akvakulturvirksomheder
                     
                  
                        b)
                     
                     
                        AQUA-INTRA-RELEASE, udfærdiget i overensstemmelse med modellen i bilag I, kapitel 2, for akvatiske dyr bestemt til udsætning i naturen
                     
                  
                        c)
                     
                     
                        AQUA-INTRA-HC, udfærdiget i overensstemmelse med modellen i bilag I, kapitel 3, for akvatiske dyr til konsum.
                     
                  
                        d)
                     
                     
                        AQUA-INTRA-RESTRICT, udfærdiget i overensstemmelse med modellen i bilag I, kapitel 4, for akvatiske dyr, der er omfattet af flytningsrestriktioner eller hasteforanstaltninger vedrørende listeopførte eller nye sygdomme
                     
                  
                        e)
                     
                     
                        AQUA-INTRA-BAIT, udfærdiget i overensstemmelse med modellen i bilag I, kapitel 5, for akvatiske dyr bestemt til anvendelse som levende madding
                     
                  
                        f)
                     
                     
                        PAO-AQUA-INTRA-PROCESS, udfærdiget i overensstemmelse med modellen i bilag I, kapitel 6, for animalske produkter af akvakulturdyr, bortset fra levende akvakulturdyr, bestemt til videreforarbejdning
                     
                  
                        g)
                     
                     
                        PAO-AQUA-INTRA-RESTRICT, udfærdiget i overensstemmelse med modellen i bilag I, kapitel 7, for animalske produkter af akvakulturdyr, bortset fra levende akvakulturdyr, der er omfattet af flytningsrestriktioner eller hasteforanstaltninger vedrørende listeopførte eller nye sygdomme.
                     
                  
         
            Artikel 7
            Standarddyresundhedscertifikat til brug ved indførsel til Unionen af akvatiske dyr bestemt til akvakulturvirksomheder, udsætning i naturen eller andre formål, bortset fra direkte konsum
            Det i artikel 1, stk. 2, litra b), omhandlede dyresundhedscertifikat, som skal anvendes ved indførsel til Unionen af sendinger af akvatiske dyr bestemt til akvakulturvirksomheder, udsætning i naturen eller andre formål, bortset fra direkte konsum, skal følge model AQUA-ENTRY-ESTAB/RELEASE/OTHER, udfærdiget i overensstemmelse med modellen i bilag II.
         
         
            Artikel 8
            Standarderklæring for transport af visse akvatiske dyr, der indføres til Unionen ad søvejen
            Den i artikel 1, stk. 2, litra c), omhandlede erklæring, som skal anvendes ved transport af visse akvatiske dyr, der indføres til Unionen ad søvejen, skal følge standardtillæg AT-AQUA-SEA, udfærdiget i overensstemmelse med modellen i bilag III.
            Dette tillæg udfyldes af fartøjsføreren og vedlægges det relevante dyresundhedscertifikat.
         
         
            Artikel 9
            Ophævelse af Kommissionens forordning (EF) nr. 1251/2008
            
               1.   Forordning (EF) nr. 1251/2008 ophæves med virkning fra den 21. april 2021.
            
            
               2.   Henvisninger til forordning (EF) nr. 1251/2008 gælder som henvisninger til nærværende forordning og læses efter sammenligningstabellen i bilag IV.
            
         
         
            Artikel 10
            Overgangsbestemmelser
            Sendinger af akvatiske dyr og animalske produkter af akvatiske dyr, som ledsages af de relevante dyresundhedscertifikater udstedt i overensstemmelse med forordning (EF) nr. 1251/2008 inden den dato, hvorfra nærværende forordning finder anvendelse, godkendes til indførsel til Unionen indtil den 20. oktober 2021, forudsat at dyresundhedscertifikatet er underskrevet af en officiel inspektør inden den 21. august 2021.
         
         
            Artikel 11
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 21. april 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 84 af 31.3.2016, s. 1.
         
            (2)  EUT L 95 af 7.4.2017, s. 1.
         
            (3)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).
         
            (4)  Kommissionens delegerede forordning (EU) 2020/691 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler for akvakulturvirksomheder og transportører af akvatiske dyr (EUT L 174 af 3.6.2020, s. 345).
         
            (5)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
         
            (6)  Kommissionens delegerede forordning (EU) 2020/990 af 28. april 2020 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav, herunder certificeringskrav, vedrørende flytning inden for Unionen af akvatiske dyr og animalske produkter af akvatiske dyr (EUT L 221 af 10.7.2020, s. 42).
         
            (7)  Kommissionens gennemførelsesforordning (EU) 2020/2235 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater, officielle standardcertifikater og standardsundhedscertifikater/officielle standardcertifikater til brug ved indførsel til Unionen og flytning inden for Unionen af sendinger af visse kategorier af dyr og varer samt officiel certificering vedrørende sådanne certifikater og om ophævelse af forordning (EF) nr. 599/2004, gennemførelsesforordning (EU) nr. 636/2014 og (EU) 2019/628, direktiv 98/68/EF samt beslutning 2000/572/EF, 2003/779/EF og 2007/240/EF (EUT L 442 af 30.12.2020, s. 1).
         
            (8)  Kommissionens gennemførelsesforordning (EU) 2019/1715 af 30. september 2019 om regler for driften af informationsstyringssystemet vedrørende offentlig kontrol og dets systemkomponenter (»IMSOC-forordningen«) (EUT L 261 af 14.10.2019, s. 37).
         
            (9)  Kommissionens forordning (EF) nr. 1251/2008 af 12. december 2008 om gennemførelse af Rådets direktiv 2006/88/EF for så vidt angår betingelser og udstedelse af certifikat ved omsætning og import til Fællesskabet af akvakulturdyr og produkter deraf og om fastlæggelse af en liste over vektorarter (EUT L 337 af 16.12.2008, s. 41).
         
            (10)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger i denne forordning Det Forenede Kongerige, for så vidt angår Nordirland.
      
      
         
            BILAG I
            Bilag I indeholder følgende standarddyresundhedscertifikater:
            MODEL
            
                        AQUA-INTRA-ESTAB
                     
                     
                        Kapitel 1: Standarddyresundhedscertifikat til brug ved flytning inden for Unionen af akvatiske dyr bestemt til akvakulturvirksomheder
                     
                  
                        AQUA-INTRA-RELEASE
                     
                     
                        Kapitel 2: Standarddyresundhedscertifikat til brug ved flytning inden for Unionen af akvatiske dyr bestemt til udsætning i naturen
                     
                  
                        AQUA-INTRA-HC
                     
                     
                        Kapitel 3: Standarddyresundhedscertifikat til brug ved flytning inden for Unionen af akvatiske dyr til konsum
                     
                  
                        AQUA-INTRA-RESTRICT
                     
                     
                        Kapitel 4: Standarddyresundhedscertifikat til brug ved flytning inden for Unionen af akvatiske dyr, der er omfattet af flytningsrestriktioner eller hasteforanstaltninger vedrørende listeopførte eller nye sygdomme
                     
                  
                        AQUA-INTRA-BAIT
                     
                     
                        Kapitel 5: Standarddyresundhedscertifikat til brug ved flytning inden for Unionen af akvatiske dyr bestemt til anvendelse som levende madding
                     
                  
                        PAO-AQUA-INTRA-PROCESS
                     
                     
                        Kapitel 6: Standarddyresundhedscertifikat til brug ved flytning inden for Unionen af animalske produkter af akvakulturdyr, bortset fra levende akvakulturdyr, bestemt til videreforarbejdning
                     
                  
                        PAO-AQUA-INTRA-RESTRICT
                     
                     
                        Kapitel 7: Standarddyresundhedscertifikat til brug ved flytning inden for Unionen af animalske produkter af akvakulturdyr, bortset fra levende akvakulturdyr, der er omfattet af flytningsrestriktioner eller hasteforanstaltninger vedrørende listeopførte eller nye sygdomme
                     
                  KAPITEL 1
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF AKVATISKE DYR BESTEMT TIL AKVAKULTURVIRKSOMHEDER (MODEL "AQUA-INTRA-ESTAB")
            
            
               
            
               
            
               
            
               
            
               
            
               
            KAPITEL 2
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF AKVATISKE DYR BESTEMT TIL UDSÆTNING I NATUREN (MODEL "AQUA-INTRA-RELEASE")
            
            
               
            
               
            
               
            
               
            
               
            
               
            KAPITEL 3
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF AKVATISKE DYR TIL KONSUM (MODEL "AQUA-INTRA-HC")
            
            
               
            
               
            
               
            
               
            
               
            
               
            KAPITEL 4
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF AKVATISKE DYR, DER ER OMFATTET AF FLYTNINGSRESTRIKTIONER ELLER HASTEFORANSTALTNINGER VEDRØRENDE LISTEOPFØRTE ELLER NYE SYGDOMME (MODEL "AQUA-INTRA-RESTRICT")
            
            
               
            
               
            
               
            
               
            KAPITEL 5
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF AKVATISKE DYR BESTEMT TIL ANVENDELSE SOM LEVENDE MADDING (MODEL "AQUA-INTRA-BAIT")
            
            
               
            
               
            
               
            
               
            
               
            KAPITEL 6
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF ANIMALSKE PRODUKTER AF AKVAKULTURDYR, BORTSET FRA LEVENDE AKVAKULTURDYR, BESTEMT TIL VIDEREFORARBEJDNING (MODEL "PAO-AQUA-INTRA-PROCESS")
            
            
               
            
               
            
               
            
               
            KAPITEL 7
            
               STANDARDDYRESUNDHEDSCERTIFIKAT TIL BRUG VED FLYTNING INDEN FOR UNIONEN AF ANIMALSKE PRODUKTER AF AKVAKULTURDYR, BORTSET FRA LEVENDE AKVAKULTURDYR, DER ER OMFATTET AF FLYTNINGSRESTRIKTIONER ELLER HASTEFORANSTALTNINGER VEDRØRENDE LISTEOPFØRTE ELLER NYE SYGDOMME (MODEL "PAO-AQUA-INTRA-RESTRICT")
            
            
               
            
               
            
               
            
               
         
      
      
         
            BILAG II
            Bilag II indeholder følgende standarddyresundhedscertifikat:
            MODEL
            
                        AQUA-ENTRY-ESTAB/RELEASE/OTHER
                     
                     
                        Standarddyresundhedscertifikat til brug ved indførsel til Unionen af akvatiske dyr bestemt til visse akvakulturvirksomheder, udsætning i naturen eller andre formål, bortset fra direkte konsum
                     
                  
               STANDARDDYRESUNDHEDSCERTIFIKAT TIL BRUG VED INDFØRSEL TIL UNIONEN AF AKVATISKE DYR BESTEMT TIL VISSE AKVAKULTURVIRKSOMHEDER, UDSÆTNING I NATUREN ELLER ANDRE FORMÅL, BORTSET FRA DIREKTE KONSUM (MODEL "AQUA-ENTRY-ESTAB/RELEASE/OTHER")
            
            
               
            
               
            
               
            
               
            
               
            
               
            
               
         
      
      
         
            BILAG III
            Bilag III indeholder følgende standarderklæring:
            MODEL
            
                        AT-AQUA-SEA
                     
                     
                         
                     
                     
                        Standarderklæring fra fartøjsføreren: Tillæg vedrørende transport af visse akvatiske dyr, der indføres til Unionen ad søvejen
                     
                  
               STANDARDERKLÆRING FRA FARTØJSFØREREN: TILLÆG VEDRØRENDE TRANSPORT AF VISSE AKVATISKE DYR, DER INDFØRES TIL UNIONEN AD SØVEJEN
            
            
               (MODEL "AT-AQUA-SEA")
            
            
               Udfyldes og vedlægges det relevante dyresundhedscertifikat til brug ved indførsel til Unionen, hvis hele eller en del af transporten foregår af søvejen, undtagen for fiskerfartøjer, der lander vildtlevende akvatiske dyr og animalske produkter af vildtlevende akvatiske dyr til direkte konsum, jf. artikel 1, stk. 6, i Kommissionens delegerede forordning (EU) 2020/692
            
            I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Den Europæiske Union i dette certifikat Det Forenede Kongerige, for så vidt angår Nordirland.
            
               
         
      
      
         
            BILAG IV
            
               Sammenligningstabel, jf. artikel 9, stk. 2
            
            
                        Kommissionens forordning (EF) nr. 1251/2008
                     
                     
                        Nærværende forordning
                     
                  
                        Artikel 1
                     
                     
                        Artikel 1
                     
                  
                        Artikel 2
                     
                     
                        Artikel 2
                     
                  
                        Artikel 3-17
                     
                     
                        —
                     
                  
                        Bilag I
                     
                     
                        —
                     
                  
                        Bilag II, del A og B
                     
                     
                        Bilag I
                     
                  
                        Bilag II, del C
                     
                     
                        —
                     
                  
                        Bilag III
                     
                     
                        —
                     
                  
                        Bilag IV, del A, B og C
                     
                     
                        Bilag II
                     
                  
                        Bilag IV, del D
                     
                     
                        Bilag III
                     
                  
                        Bilag V
                     
                     
                        Artikel 3